شه‌فه‌ق نيوز/ شانديگ له‌ ئه‌نجومه‌ن نوێنه‌ره‌يل عراقى وه‌ سه‌رۆكايه‌تى به‌شير حه‌داد چه‌وێ كه‌فته‌ عه‌لى لاريجانى سه‌رۆك ئه‌نجومه‌ن شوراى ئيرانى و له‌و ديداره‌ چه‌ن دوسيه‌يگ تاووتوێ كريا.
له‌و دانيشتنه‌ حه‌داد جه‌خت له‌بان وه‌رده‌وامى هه‌ماهه‌نگى و هاوكارى ناونى ئه‌نجومه‌ن نوێنه‌ره‌يل عراقى و ئه‌نجومه‌ن شوراى ئيرانى و پته‌وكردن په‌يوه‌نديه‌يل ناونى هه‌ردوگ ملله‌ت كرد له‌وه‌ر به‌رژه‌وه‌ندى هاوبه‌ش ئابوورى و سياسى له‌بان بنه‌ماى به‌رژه‌وه‌نديه‌يل هاوبه‌ش و ريزگرتن له‌ سه‌روه‌رى و هاوسايه‌تى.
لاى خوه‌ييشه‌و، لاريجانى سه‌ردان شاند عراقى وه‌ گرنگ زانست ئه‌را پته‌وكردن په‌يوه‌نديه‌يل دولايه‌نه‌ى ناونى هه‌ردوگ وڵات و ئيران له‌ جه‌نگ داعش ده‌سميه‌ت عراق داگه‌و ئمڕوويش هه‌ڵويست به‌رهه‌م ساڵح سه‌رۆك كۆمار له‌ كۆنگره‌ى مه‌ككه‌ وه‌رانوه‌ر كۆمار ئسلامى به‌رز نرخنيم و يه‌يش نيشانه‌ى په‌يوه‌ندى برايانه‌ى ناونى هه‌ردوگ ملله‌ته‌و ئيمه‌يش وه‌رده‌واميم له‌ پشتگيرى عراق و له‌وانه‌يش له‌ قۆناغ ئاوه‌دانكردنه‌وه‌و بنياتنانه‌وه.
